Борче Дмитровски әйтеүенсә, улар Рәсәйгә беренсе килгән. Башҡортостан, Асҡын районы һәм бигерәк тә “Танып” шифаханаһы бик оҡшаған. “Һеҙҙә шундай саф, таҙа һауа, бөтә ерҙә йәшеллек, халыҡ ихлас, уларҙың нимә әйтергә теләгәнен йөҙҙәренә ҡарап аңлап була. Миңә башҡорт халҡының милли ризыҡтары, бигерәк тә сәк-сәк оҡшаны. Ул бик тәмле, шәрбәтле. Бындай сарала ҡатнашыуыбыҙға сикһеҙ шатбыҙ, сөнки башҡа милләттәр менән аралашып, уларҙың мәҙәниәтен, йолаларын ҡарап, тәжрибә уртаҡлашабыҙ”, — тине Борче Дмитровски.